Up-26/01
Natisni
Opravilna št.:
Up-26/01
Datum odločitve:
27. 3. 2001
ECLI:
ECLI:SI:USRS:2001:Up.26.01
Akt:
Ustavna pritožba A. A. zoper sodbo Vrhovnega sodišča št. I Up 221/2000 z dne 15. 11. 2000
Izrek:
Ustavna pritožba A. A. zoper sodbo Vrhovnega sodišča št. I Up 221/2000 z dne 15. 11. 2000 se zavrže.
Evidenčni stavek:
Ker pritožnik kljub pozivu za dopolnitev ustavne pritožbe ni predložil ustreznega pooblastila, iz katerega bi bilo razvidno, da mu je bilo dano za vložitev ustavne pritožbe zoper sodbo Vrhovnega sodišča št. I Up 221/2000 z dne 15. 11. 2000, je Ustavno sodišče njegovo ustavno pritožbo zavrglo, ker jo je vložila neupravičena oseba.
Geslo:
Neupravičena oseba kot vlagatelj ustavne pritožbe.
Pravna podlaga:
Zakon o Ustavnem sodišču (ZUstS), 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 1. 2001
Vrsta odločitve:
sklep
Vrsta rešitve:
zavrženje
Dokument:
US20740
Up-26/01
27. 3. 2001
S K L E P
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 27. marca 2001
s k l e n i lo :
Ustavna pritožba A. A. zoper sodbo Vrhovnega sodišča št. I Up 221/2000 z dne 15. 11. 2000 se zavrže.
O b r a z l o ž i t e v
1. Pritožnik je dne 15. 1. 2001 vložil ustavno pritožbo zoper sodbo, navedeno v izreku tega sklepa, s katero je bila zavrnjena pritožba B. B. iz V. U. in potrjena sodba Upravnega sodišča, Oddelka v Mariboru, št. U 2715/97-11 z dne 18. 1. 2000.
2. Pritožnik je ustavni pritožbi priložil splošno pooblastilo za zastopanje, v katerem pa ni vsebovano pooblastilo za vložitev ustavne pritožbe in za zastopanje pred Ustavnim sodiščem. Zato je Ustavno sodišče z dopisom z dne 29. 1. 2001 pozvalo pritožnika, naj predloži posebno pooblastilo, v katerem mora biti navedeno, da je dano za vložitev ustavne pritožbe oziroma za zastopanje pred Ustavnim sodiščem. Pritožnik je bil tudi opozorjen, da lahko Ustavno sodišče ustavno pritožbo zavrže, če ne bo predložil ustreznega pooblastila. Ustavno sodišče je dne 6. 2. 2001 prejelo enako splošno pooblastilo, ki prav tako kot prvo ne vsebuje posebnega pooblastila za vložitev ustavne pritožbe v imenu pritožnikove stranke.
3. Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe). Ker pritožnik kljub pozivu za dopolnitev ustavne pritožbe ni predložil ustreznega pooblastila, iz katerega bi bilo razvidno, da mu je bilo dano za vložitev ustavne pritožbe zoper sodbo Vrhovnega sodišča št. I Up 221/2000 z dne 15. 11. 2000, je Ustavno sodišče njegovo ustavno pritožbo zavrglo, ker jo je vložila neupravičena oseba.
4. Senat Ustavnega sodišča je sprejel ta sklep na podlagi tretje alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan